Moord op haweloses: Nóg 'n liggaam in Pta gevind | Maroela Media
Hoek van Justice Mahomed (Walker/Charles) en Troyestraat (Foto: Google Maps)
Kapt. Daniel Mavimbela, woordvoerder van die polisie, het aan Maroela Media gesê die liggaam van 'n man, vermoedelik 'n hawelose man, is Dinsdagoggend op 'n sypaadjie op die hoek van Justice Mahomed (Walker/Charles) en Troyestraat gevind. "Die man het 'n besering aan die agterkant van sy kop opgedoen. Die oorsaak van sy dood en die motief van die moord word ondersoek."
Mavimbela het gesê die polisie is onverpoosd besig met hul ondersoek na die persone wat verantwoordelik is vir die moord op middeljarige mans. "Hawelose persone moet op hul hoede wees en verkieslik in groepe slaap," het hy bygevoeg.
Maroela Media het vroeër berig twee persone is dood aangetref in Muckleneuk se gewilde Magnola Dell-park. 'n Man is ook dood aangetref in 'n veld naby die Mearspark-treinstasie, ongeveer 2,8 km van die park. Mavimbela het in daardie stadium gesê dit wil voorkom of al die mans op dieselfde wyse vermoor is.
Die Sunnyside-polisie het hulle forensiese deskundiges, 'n netwerk van talle informante, asook misdaad-intelligensie by die ondersoek na die moorde betrek.
Mavimbela het 'n beroep gedoen op enige iemand met inligting oor die saak om 0860 010 111 te skakel of 'n SMS te stuur na 32211. Die inligting kan ook anoniem verskaf word.
Na my wete kruis Charlesstraat nie met Troyestraat nie. Bedoel julle dalk nie Walkerstraat? Op die hoek bevind dink ek ook Barcleysplein inkopiesentrum. Sal dit nie veiliger wees om die haweloses daar te laat oornag nie, aangesien dit in die nag word besluit as ook Arcadiasentrum?
Daar moet iets gedoen word om haweloses uit strate te kry – ANC regering! Julle met julle luukse huise, voertuie en leefstyle.
Baie tragies. Dalk n reeksmoordenaar betrokke?
Die DA raad moet die haweloses akkommodeer hulle slaap reg oor die stad voor winkels en met geen toilet geriewe is dit nie 100 jaar voor n pes siekte uitbreek en die stad se mense in gevaar stel nie.